เรื่องร้องเรียน: ทุกวันศุกร์ มัสยิดใช้เครื่องขยายเสียง เปิดเทปบทสวดเเละบรรยายศาสนา เป็นเวลานาน 9.00-13.00 เป็นหลายมัสยิด เท่าที่ทราบ มัสยิดมหานาค เเละ มัสยิดบ้านครัว รบกวนผู้พักอาศัยอื่นๆ ทั้ง บ้าน คอมโดใกล้เคียง รวมถึงโรงเเรม ชาวต่างชาติ ช่วยเข้ามาควบคุมเรื่องนี้ด้วย
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล ได้ตรวจสอบเรื่องร้องเรียนดังกล่าว ในวันที่ 23 ธันวาคม 2565 เวลา 14.00 น. โดยขณะตรวจการละหมาดและเปิดลำโพงได้เสร็จสิ้นแล้ว จากการสอบถาม อาจารย์สมาน เมฆลอย ผู้มีส่วนร่วมในการนำละหมาด ความแจ้งว่า มัสยิดมหานาคได้ลดจำนวนวันที่เปิดเครื่องขยายเสียงลง จากแต่เดิมทุกวันพุธ เวลา 17.00 น.-20.00 น. สอนการอ่านคัมภีร์อัลกุรอาน และทุกวันเสาร์ช่วงเวลา 18.30 น.- 20.00 น. บรรยายศาสนธรรม มาเหลือเฉพาะทุกวันศุกร์เวลา 09.00 น.-13.00น. ทำการละหมาดและบรรยายศาสนธรรม     เจ้าหน้าที่เห็นว่าเป็นการปฏิบัติศาสนกิจในชุมชนที่ส่งเสริมกิจกรรมทางศาสนา และได้แนะนำผู้ดำเนินการให้ลดระดับเสียงลงในขณะเปิดลำโพง   จากการตรวจสอบในพื้นที่ชุมชนมัสยิดมหานาค มีเพียงมัศยิดแห่งนี้ที่เดียว ไม่มีคอนโด โรงแรมในพื้นที่ชุมชน      รวมทั้งได้คุยกับผู้แจ้งร้องเรียนเพื่อสอบถามตำแหน่งที่ตั้งลำโพงเครื่องขยายเสียง เพื่ออาจระงับการใช้เครื่องขยายเสียงในบริเวณที่ได้รับผลกระทบจากกิจกรรม แต่ผู้แจ้งยังมิได้แจ้งตำแหน่งที่ได้รับผลกระทบ         จึงเห็นควรยุติเรื่องตามเหตุผลที่ได้แจ้งไว้
ความเห็นของผู้แจ้ง: แค่ละหมาดวันละ5เวลา กับ ประกาศกิจต่างๆ ก็ส่งเสริมศาสนาเพียงพอเเล้วไหม ยังจะเรียกร้องเปิดเทปสอนศาสนาอีก มีวิธีจัดการเยอะเเยะไม่ทำ เเต่ก่อนก็ไม่มีโทรโข่งยังอยู่กันได้ ทุกวันนี้เทคโนโลยีพัฒนาไปไกล ทำไมไม่พัฒนาตาม อยากใช้เเค่เสียงกระหึ่มๆ
พื้นที่: แขวงคลองมหานาค เขตป้อมปราบศัตรูพ่าย กรุงเทพมหานคร